
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός αρμοδιοτήτων του Αναπληρωτή Υπουργού 
Εξωτερικών Γεωργίου Ρωμαίου. 1 

Έγκριση τροποποιημένου καταστατικού του ΑΣΤΙΚΟΥ 
ΚΑΙ ΠΑΡΑΘΕΡΙΣΤΙΚΟΥ ΟΙΚΟΔΟΜΙΚΟΥ ΣΥΝΕΤΑΙ¬ 
ΡΙΣΜΟΥ ΙΑΤΡΩΝ ΣΥΝ.Π.Ε. 2 

ΜετονομασΙα του Εργαστηρίου Αγροτικής Τεχνολο¬ 
γίας του Τμήματος Αγρονόμων και Τοπογράφων 
Μηχανικών του Εθνικού Μετσόβιου Πολυτε¬ 
χνείου. 3 

Έγκριση του Ειδικού Κανονισμού Λιμένα Ηρακλείου με 
αριθμό 55 «περί των τεχνικών χαρακτηριστικών των 

λαντζών λιμένα Ηρακλείου». 4 

Καθορισμός αρμοδιοτήτων του Υφυπουργού Μεταφο¬ 
ρών και Επικοινωνιών Γεωργίου Δασκαλάκη. 5 

Τροποποίηση της 7014/92 απόφασης της Νομ. Πει¬ 
ραιά. 6 

Χορήγηση άδειας άσκησης επαγγέλματος Κοινών. Λει¬ 
τουργού στην Παναγιούλα Καρελλάκη. 7 

Χορήγηση άδειας μεταφοράς τμημάτων του ιδιωτικού 

ΤΕΛ «ΞΥΝΗ ΜΑΚΕΔΟΝΙΑΣ». 8 

Χορήγηση άδειας άσκησης επαγγέλματος Κοινωνικού 
Λειτουργού στην Καλλιόπη Παπαβλάχου του Πανα¬ 
γιώτη.. 9 

Χορήγηση άδειας άσκησης επαγγέλματος Κοινωνικού 
Λειτουργού στον Αντώνιο Βλέασα του Κων/νου. . 10 

Χορήγηση άδειας άσκησης επαγγέλματος Κοινωνικού 
Λειτουργού στην Αργυρή Δούκη του Ιωάννου. ... 11 
Χορήγηση άδειας άοκησης επαγγέλματος Κοινωνικού 
Λειτουργού στην Αγγελική Παπαδοπούλου του 
Κων/νου.12 

Τροποποίηση του ΟΕΥ του Β' ΚΑΠΗ Δήμου Τρικ- 

καίων.13 

Καθορισμός ανώτατου αριθμού αντικρυστών των με¬ 
λών του Χρηματιστηρίου Αξιών Αθηνών ΑΕ.14 


Καταγγελία του Ευάγγελου Τοσούλα κατά (α) της Τρά¬ 
πεζας Πειραιώς Α.Ε., (β) της Τράπεζας ΑΒΝ- 
ΑΜΗΟ, (γ) της Τράπεζας Βυτοίεγε, (δ) της Εμπορι¬ 
κής Τράπεζας της Ελλάδος Α.Ε., (ε) της Τράπεζας 
5ο6βίθ ΟθηβτβΙβ, (στ) της Τράπεζας Εργασίας Α.Ε. 
και (ζ) της Εμπορικής Χρηματιστηριακής Ανωνύμου 
Εταιρείας, για παράβαση του Ν. 703/77.15 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠ1 (1) 

Καθορισμός αρμοδιοτήτων του Αναπληρωτή Υπουργού 
Εξωτερικών Γεωργίου Ρωμαίου. 

Ο ΠΡΩΘΥΠΟΥΡΓΟΣ 

Έχοντας υπόψη τις διατάξεις: 

1. Του άρθρου 81 παρ. 1 του Συντάγματος. 

2. Των άρθρων 16 παρ. 3,20 παρ. 3 και 22 παρ. 3 του Ν. 
1558/1985 «Κυβέρνηση και Κυβερνητικά όργανα» (Α. 

137) . 

3. Του Ν. 1104/1980 «περί εκπροσωπήσεως της Ελλά¬ 
δος στις Ευρωπαϊκές Κοινότητες, ιδρΰσεως διπλωματικών 
και προξενικών Αρχών και ρυθμίσεις άλλων συναφών θε¬ 
μάτων» (Α. 298). 

4. Του άρθρου 87 του Ν. 1892/1990 «Για τον εκσυγχρο¬ 
νισμό και την ανάπτυξη και άλλες διατάξεις» (Α. 101). 

5. Του Ν. 2077/1992 «Κύρωση της συνθήκης για την 
Ευρωπαϊκή Ένωση και των σχετικών πρωτοκόλλων και δη¬ 
λώσεων που περιλαμβάνονται στην τελική πράξη» (Α. 

138 ) . 

6. Του Ν. 419/1976 «περί οργανισμού Υπουργείου Εξω¬ 
τερικών» (Α. 221). 

7. Του Π .Δ. 11 /1992 «Αρμοδιότητες και διάρθρωση της 
Κεντρικής Υπηρεσίας του Υπουργείου Εξωτερικών (Α’ 3). 

8. Του Π.Δ. 155/1993 «Μεταφορά Γενικής Γραμμα¬ 
τείας Αποδήμου Ελληνισμού από το Υπουργείο Πολιτι¬ 
σμού στο Υπουργείο Εξωτερικών (Α. 112). 

9. Της 594/1993 απόφασης του Πρωθυπουργού (Σύ¬ 
σταση θέσεως Αναπληρωτή Υπουργού στο ΥΠ.ΕΞ. (Α. 
826). 

10. Του Π.Δ. 26/1996 (Α.18) με το οποίο διορίσθηκε 
Αναπληρωτής Υπουργός Εξωτερικών ο Γεώργιος Ρω¬ 
μαίος. 

11. Του άρθρου 27 του Ν. 2081/1992 (Α. 154) και το 
γεγονός ότι από τις διατάξεις της απόφασης αυτής δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Στην αρμοδιότητα του Αναπληρωτή Υπουργού Εξω¬ 
τερικών Γεωργίου Ρωμαίου ανήκουν: 

Α. Όλα τα θέματα που αναφέρονται στις σχέσεις Ελλά¬ 
δος με την Ευρωπαϊκή Ένωση και ειδικότερα τα θέματα 
που χειρίζεται η Γ Γενική Διεύθυνση Κοινοτικών Υποθέ¬ 
σεων και Ευρωπαϊκής Ενοποίησης, θέματα Δ.Ε.Ε. καθώς 
και Συμβουλίου της Ευρώπης. 

Β. Τα θέματα που καλύπτονται υπό τον τίτλο VI (Διατά¬ 
ξεις σχετικά με την συνεργασία στον τομέα Δικαιοσύνης 

και Εσωτερικών Υποθέσεων) της Συνθήκης για την Ευρω¬ 
παϊκή Ένωση (ν. 2077/1992) και θέματα που αφορούν 
στους τομείς που καλύπτονται από την Συμφωνία 50ΗΕΝ- 
ΟΕΝ. 

Γ. Τα θέματα που εμπίπτουν στις αρμοδιότητες της Α8 
Διεύθυνσης Ευρωπαϊκής Πολιτικής Συνεργασίας. 

Δ. Όλα τα θέματα που αφορούν στον απόδημο Ελληνι¬ 
σμό και τους Ελληνες που βρίσκονται στο εξωτερικό κα¬ 
θώς και στην τήρηση αρχείων ελληνισμού του εξωτε¬ 
ρικά. 

Ε. Τα εκκλησιαστικά θέματα που συνάπτονται με τον 
απόδημο ελληνισμό και δεν είναι διακρατικού χαρα¬ 
κτήρα. 

ΣΤ. Τα θέματα των εθνικών και λοιπών εν τη αλλοδαπή 
υπέρ του δημοσίου ή κοινωφελών σκοπών κληροδοτημά¬ 
των, δωρεών και εισφορών. 

Ζ. Τα θέματα που εμπίπτουν στις αρμοδιότητες της Δ3 
Διεύθυνσης Διοικητικών και Δικαστικών Υποθέσεων, της 
Δ4 Διεύθυνσης Απόδημου Ελληνισμού και της Γενικής 
Γραμματείας Απόδημου Ελληνισμού. 

Η.Η εποπτεία επί του Ιδρύματος Ελληνικού Πολιτι¬ 
σμού. 

θ. Η εποπτεία επί του Εθνικού Ιδρύματος Υποδοχής και 
Αποκατάστασης Αποδήμων και Παλιννοστούντων Ομογε¬ 
νών Ελλήνων. 

1. Η μέριμνα για την προετοιμασία και την διεξαγωγή δια¬ 
πραγματεύσεων με σκοπό την κατάρτιση διεθνών συμβά¬ 
σεων και προγραμμάτων, στο πλαίσιο των καθ' ύλην αρμο¬ 
διοτήτων του, καθώς και η επίβλεψη για την τήρηση των 
όρων τους. 

2. Ο Αναπληρωτής Υπουργός Εξωτερικών είναι αρμό¬ 
διος για τα ακόλουθα θέματα κατάστασης προσωπικού: 

α) Υπογραφής των αποφάσεων υπηρεσιακής μετακίνη¬ 
σης του προσωπικού του Γ ραφείου του, της Γ ενικής Διεύ¬ 
θυνσης Ευρωπαϊκών Κοινοτήτων, καθώς και του προσωπι¬ 
κού της Μόνιμης Αντιπροσωπείας της Ελλάδος στην Ευ¬ 
ρωπαϊκή Ένωση. 

β) Συνυπογραφής με τους κατά περίπτωση αρμόδιους 
Υπουργούς των αποφάσεων τοποθέτησης προσωπικού 
άλλων Υπουργείων στην Μόνιμη Αντιπροσωπεία στην Ευ-, 
ρωπαϊκή Ένωση. 

γ) Συνυπογραφής με τους κατά περίπτωση αρμόδιους 
Υπουργούς των αποφάσεων για την απόσπαση και διά¬ 
θεση προσωπικού του ευρύτερου δημόσιου τομέα που εκ- 
δίδονται με μέριμνα της Ε1 Διεύθυνσης Προσωπικού με 
σκοπό την στελέχωση των Υπηρεσιών του Υπουργείου 
Εξωτερικών στην Ευρωπαϊκή Ένωση. 

3. Στις παραπάνω αρμοδιότητες του Αναπληρωτή 
Υπουργού Εξωτερικών περιλαμβάνονται οι κοινοβουλευτι¬ 
κές αρμοδιότητες, η νομοθετική πρωτοβουλία μετά από 
συνεννόηση με τον Υπουργό Εξωτερικών, η πρόταση για 
την έκδοση και η υπογραφή ατομικών και κανονιστικών 
διαταγμάτων, η έκδοση αποφάσεων ατομικού και κανονι¬ 
στικού χαρακτήρα, καθώς και η συνυπογραφή ατομικών ή 
κανονιστικών διαταγμάτων ή αποφάσεων με άλλους 
Υπουργούς ή Υφυπουργούς εφ’ όσον πρόκειται για θέ¬ 
ματα που υπάγονται στον τομέα των καθ' ύλην αρμοδιοτή¬ 
των του. 

4. Από τις παραπάνω αρμοδιότητες του Αναπληρωτή 
Υπουργού Εξωτερικών οι αναφερόμενες στις παραγρά¬ 
φους 1Γ και 3 ασκούνται παράλληλα και από τον Υπουργό 
Εξωτερικών. 

5. Ο Αναπληρωτής Υπουργός αναπληρώνει τον 
Υπουργό Εξωτερικών στην άσκηση των καθηκόντων του, 
σε περίπτωση που ο τελευταίος απουσιάζει ή κωλύεται. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 1996 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

-*- 

Αριθ. 10440/49 (2) 

Έγκριση τροποποιημένου καταστατικού του ΑΣΤΙΚΟΥ 

ΚΑΙ ΠΑΡΑΘΕΡΙΣΤΙΚΟΥ ΟΙΚΟΔΟΜΙΚΟΥ ΣΥΝΕΤΑΙΡΙ¬ 
ΣΜΟΥ ΙΑΤΡΩΝ ΣΥΝ.Π.Ε. 

Η ΔΙΕΥΘΥΝΤΡΙΑ Δ.Ο.Π.Κ. ΤΟΥ ΥΠ. ΠΕΧΩΔΕ 

Έχοντας υπόψη: 

1. Την με αρ. οικ. 85204/2589/90 Απόφαση του 
Υπουργού ΠΕ.ΧΩ.Δ.Ε. για «Μεταβίβαση αρμοδιοτήτων 
του Υπουργού ΠΕ,ΧΩ.Δ.Ε. στον Γ ενικό Γ ραμματέα, στους 
Γεν. Διευθυντές και στους Προϊσταμένους δ/νσεως και 
Τμημάτων του Υ.ΠΕ.ΧΩ.Δ.Ε.». 

2. Το Ν. 1337/83 (ΦΕΚ 33Α/14.3.1983) «Επέκταση 
των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις» και ειδικότερα το άρθρο 42. 

3. Το Π.Δ. 93/87 (ΦΕΚ 52Α/16 4.87) «Αναμόρφωση και 
ενοποίηση της νομοθεσίας για τους Οικοδομικούς Συνε¬ 
ταιρισμούς, τρόπος οργάνωσης, διοίκησης και λειτουργίας 
αυτών και πολεοδόμηση εκτάσεων Οικοδομικών Συνεται¬ 
ρισμών». 

4. Το με αρ.πρωτ. 391 εξ/30.11.1994 έγγραφο του Οι¬ 
κοδομικού Συνεταιρισμού (αρ. πρωτ. ΥΠΕΧΩΔΕ 19160/ 
1145/2.12.94) με το οποίο υπεβλήθηκε τροποποιημένο 
το καταστατικό του ΑΣΤΙΚΟΥ ΚΑΙ ΠΑΡΑΘΕΡΙΣΤΙΚΟΥ ΟΙ¬ 
ΚΟΔΟΜΙΚΟΥ ΣΥΝΕΤΑΙΡΙΣΜΟΥ ΙΑΤΡΩΝ ΣΥΝ.Π.Ε. συνο- 
δευόμενο από όλα τα προβλεπδμενα από τις διατάξεις του 
Π.Δ. 93/87 στοιχεία. 

5. Τις διατάξεις του άρθρου 29Α του Ν. 1558/85 όπως 
τροποποιήθηκε με το άρθρο 27 του Ν. 2081 /92 (ΦΕΚ 
154Α) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Εγκρίνουμε όπως διορθώθηκε το από 13.4.1989 κατα¬ 
στατικό του ΑΣΤΙΚΟΥ ΚΑΙ ΠΑΡΑΘΕΡΙΣΤΙΚΟΥ ΟΙΚΟΔΟ¬ 
ΜΙΚΟΥ ΣΥΝΕΤΑΙΡΙΣΜΟΥ ΙΑΤΡΩΝ ΣΥΝ.Π.Ε. 

ΕΔΡΑ: Αθήνα. 

ΣΚΟΠΟ: Αστικός και Παραθεριστικός. 

ΣΥΝΟΛΙΚΟ ΑΡΙΘΜΟ ΜΕΛΩΝ 1628 (Παραθεριστική 
έκταση Μαρμαρίου 701 - Αστική έκταση Εκάλης 370 - 
Παραθεριστική έκταση Κόρφου 830-8 μέλη μη ενταγ- 
μένα σε συγκεκριμένη έκταση). 

ΣΥΝΟΛΙΚΟ ΑΡΙΘΜΟ ΜΕΡΙΔΩΝ 1988 (Έκταση Μαρμα¬ 
ρίου 758 - έκταση Εκάλης 370 - έκταση Κόρφου 860). 

ΜΕΓΕΘΟΣ ΤΗΣ ΑΡΧΙΚΗΣ ΣΥΝ/ΚΚΣ ΜΕΡΙΔΑΣ: 1.200 
δρχ. 

ΕΚΤΑΣΗ ΕΥΘΥΝΗΣ 1 συνεταιρική μερίδα 

ΑΡΙΘΜΟ ΑΡΘΡΩΝ ΤΟΥ ΚΑΤΑΣΤΑΤΙΚΟΥ 44 

και οι εκτάσεις επί των οποίων προτίθεται να εκπληρώ¬ 
σει το σκοπό του ο Συνεταιρισμός βρίσκονται 1) στη γεω¬ 
γραφική θέση «Κόκκινη» της Κοινότητας Μαραμαρίου Νο¬ 
μού ΕυβΟίας, 2) στη θέση «Κλειόριζα» Σταμάτας της Κοι¬ 
νότητας Εκάλης Νομού Αττικής και 3) στις θέσεις «Προ- 
σήλι» και «Άλλη Μεριά» της Κοινότητας Κόρφου Νομού 
Κορινθίας. 

Με την απόφαση αυτή εγκρίνεται μόνο η προσαρμογή 
του καταστατικού του Συνεταιρισμού στις διατάξεις του 
Π.Δ. 93/87. 

Η καταλληλότητα ή μη για πολεοδόμηση της έκτασης 
αυτής θα προκύψει από τις προτάσεις των Γ ενικών Πολε¬ 
οδομικών Σχεδίων, των Ζωνών Οικιστικού ελέγχου ή των 

οποιωνδήποτε σχεδίων ρύθμισης των χρήσεων γης των 
ευρύτερων περιοχών, όπως προβλέπεται από την κείμενη 
πολεοδομική νομοθεσία, η από την απόφαση Υπουργού 
Περιβάλλοντος Χωροταξίας και Δημ. Έργων περί «Οικιστι¬ 
κής καταλληλότητας» όπως αυτή προβλέπεται στο άρθρο 
17 της παρ. 2 του Π.Δ. 93/87. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 16 Ιανουάριου 1996 

Η Διευθύντρια 

I. ΓΕΩΡΓΟΥΛΙΑ 

-φ- 

Αριθ. Β1/73 (3) 

Μετονομασία του Εργαστηρίου Αγροτικής Τεχνολογίας 
του Τμήματος Αγρονόμων και Τοπογράφων Μηχανικών 
του Εθνικού Μετσόβιου Πολυτεχνείου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 7 παρ. 5 του Ν. 1268/1982 (Α' 87), όπως 
αντικαταστάθηκε με την παρ. 2 του άρθρ. 48 του Ν. 1404/ 
1983 (Α' 173). 

β) Του άρθρου 29Α του Ν. 1558/1985 (Α' 137) όπως 
αυτό προσετέθη με το άρθρο 27 του Ν. 2081/1992 (Α' 
154). 

2. Τη γνώμη της Γενικής Συνέλευσης του Τμήματος 
Αγρονόμων και Τοπογράφων Μηχανικών του Εθνικού Με¬ 
τσόβιου Πολυτεχνείου (συνεδρίαση 2.6.1994). 

3. Το γεγονός ότι από τις διατάξεις της απόφασης αυτής 
δεν προκαλεΐται δαπάνη σε βάρος του προϋπολογισμού 
του Εθνικού Μετσόβιου Πολυτεχνείου, αποφασίζουμε: 

Το Εργαστήριο «Αγροτικής Τεχνολογίας» του Τμήματος 
Αγρονόμων και Τοπογράφων Μηχανικών του Εθνικού Με¬ 
τσόβιου Πολυτεχνείου μετονομάζεται σε Εργαστήριο «Εγ¬ 
γειοβελτιωτικών Έργων και Διαχείρισης Υδατικών Πό¬ 
ρων». Το Εργαστήριο εξυπηρετεί διδακτικές και ερευνητι¬ 
κές ανάγκες στα γνωστικά αντικείμενα: Σχεδιασμός Αρ¬ 
δευτικών και Στραγγιστικών Έργων, Σχεδιασμός Έργων 
Διευθετήσεων Υδατορευμάτων / Αντιπλυμμυρικών Έρ¬ 
γων, Αξιοποίηση Σύγχρονων Τεχνολογιών για τη ορθολογι¬ 
κότερη Διαχείριση των Υδατικών Πόρων, Διερεύνηση των 
Σχέσεων του Συστήματος των Υδατικών Πόρων και του 
Περιβάλλοντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 1996 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 

-φ- 

Αριθ. 3131.2./5/96 (4) 

Έγκριση του Ειδικού Κανονισμού Λιμένα Ηρακλείου με 
αριθμό 55 «περί των τεχνικών χαρακτηριστικών των λα- 
ντζών λιμένα Ηρακλείου». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 10 του Ν. 1940/91 (ΦΕΚ 40 
Α') «Περί Μονάδας Ειδικών Αποστολών Λιμενικού Σώμα¬ 
τος» που αντικαθιστά το άρθρο 156 του Ν.Δ. 187/1973 
(ΦΕΚ 261 Α) περί «Κ.Δ.Ν.Δ.». 

2. Τη γνώμη του Νομάρχη Ηρακλείου με αριθμό 7498/ 
23.11.95. 


3. Τον Ειδικό Κανονισμό Λιμένα Ηρακλείου που μας 
υποβλήθηκε με την αναφορά της Λιμενικής Αρχής Ηρα¬ 
κλείου, με αριθμό 3131 /I /96/3.1.96 με τις διατάξεις του 
οποίου ρυθμίζονται θέματα που αφορούν την εύρυθμη 
λειτουργία του Λιμένα Ηρακλείου. 

4. Το άρθρο 29Α του Ν. 1558/85, όπως προστέθηκε με 
το άρθρο 27 του Ν. 2081/92 (ΦΕΚ 154Α). 

5. Το γεγονός ότι από τις τις διατάξεις της παρούσας 
απόφασης δεν προκαλεΐται δαπάνη σε βάρος του κρατι¬ 
κού προϋπολογισμού, αποφασίζουμε: 

Άρθρο μόνο 

α) Εγκρίνουμε τον πιο κάτω Ειδικό Κανονισμό. 

Λιμένα Ηρακλείου με αριθμό 55. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΗΡΑΚΛΕΙΟΥ 
ΜΕ ΑΡΙΘΜΟ 55 

«Περί των τεχνικών χαρακτηριστικών των λαντζών Λιμένα 
Ηρακλείου». 

Ο ΚΕΝΤΡΙΚΟΣ ΛΙΜΕΝΑΡΧΗΣ ΗΡΑΚΛΕΙΟΥ 
Έχοντας υπόψη: 

α) Τις διατάξεις του δια του από 9 Ιουνίου 1948 Β.Δ. 
Κωδικοποιημένου Νόμου 499/47 «Περί Πειθαρχικής 
εξουσίας των Προϊσταμένων Λιμενικών Αρχών» (ΦΕΚ 
162Α), συνδυαζόμενες με τα άρθρα 141-157 του ΝΔ 
187/73, με το οποίο κυρώθηκε ο Κώδικας Δημοσίου Ναυ¬ 
τικού Δικαίου (ΦΕΚ 261 Α). 

β) Το άρθρο 156 του Ν.Δ. 187/1973 (ΦΕΚ 261 Α) «περί 
Κ.Δ.Ν.Δ» όπως αυτό αντικαταστάθηκε με το άρθρο 10 του 
Ν. 1940/91 (ΦΕΚ 40Α) «Περί Μονάδας Ειδικών Αποστο¬ 
λών Λιμενικού Σώματος (ΜΕΑΛΣ) και άλλες διατάξεις περί 
αυτού». 

γ) Τις διατάξεις του Ν.Δ. 444/70 «Περί αρμοδιοτήτων 
του Λ,Σ. και σχέσεων προς τας αρμοδιότητας των Σωμά¬ 
των Ασφαλείας» (ΦΕΚ 39Α ). 

δ) Το άρθρο 2 του Γενικού Κανονισμού Λιμένα με 
αριθμό 6 «Τροποποίηση ορισμένων διατάξεων του Γενι¬ 
κού Κανονισμού Λιμένα με αριθμό 3 για τις λεμβουχικές 
εργασίες» (ΦΕΚ 858Β/18.11.94), με το οποίο αντικατα- 
στάθηκε το άρθρο 5 του Γ ενικού Κανονισμού Λιμένα με 
αριθμό 3 «περί λεμβουχικών εργασιών» (ΦΕΚ 577Β/ 
26.7.94). 

ε) Το άρθρο 29Α του Ν. 1558/85, όπως προστέθηκε με 
το άρθρο 27 του Ν. 2081/92 (ΦΕΚ 154 Α). 

στ) Την εγκριτική Διαταγή του ΥΕΝ/ΚΛΑΕΛ/ΔΛΑ-Γ με 
ΩΠ 090820/10-95. 

ζ) Το γεγονός ότι από τις διατάξεις του παρόντος Κανο¬ 
νισμού δεν προκαλεΐται δαπάνη σε βάρος του Κρατικού 
Προϋπολογισμού, εκδίδουμε τον ακόλουθο Ειδικό Κανο¬ 
νισμό: 

Άρθρο 1 
Όρια ισχύος 

Ο παρών Ειδικός Κανονισμός Λιμένα Ηρακλείου, ισχύει 
στους λιμένες, τους όρμους και τη θαλάσσια έκταση της 
περιοχής δικαιοδοσίας της Λιμενικής Αρχής Ηρακλείου 
και των υφισταμένων των Λιμενικών Τμημάτων και Λιμενι¬ 
κών Σταθμών, όπως αυτή καθορίζεται από τις κείμενες 
διατάξεις, 

Άρθρο 2 

Τεχνικά χαρακτηριστικά λαντζών 

1. Για τη χορήγηση νέων αδειών λαντζών, τα σκάφη (λά- 
ντζες) πρέπει να πληρούν απόλυτα τις προϋποθέσεις - 
προδιαγραφές που καθορίζονται από το ΥΕΝ/ΔΕΕΠ και να 
είναι ολικού μήκους τουλάχιστον δώδεκα (12) μέτρων. 

2. Όσες από τις ανωτέρω λάντζες έχουν χαρακτηρισθεΐ 

από το ΥΕΝ/ΔΕΕΠ «λάντζες μεταφοράς φορτίων- (φορ- 
τηγός), πρέπει, επί πλέον των πιο πάνω χαρακτηριστικών, 
να είναι ταχύτητος τουλάχιστον δέκα (10) κόμβων, όσες 
δε έχουν χαρακτηρισθεί «λάντζες μεταφοράς επιβατών» 
(επιβάτηγές), πρέπει να είναι ταχύτητος τουλάχιστον δώ¬ 
δεκα (12) κόμβων και να φέρουν δύο (2) προωστήριες μη¬ 
χανές. 

Αρθρο 3 

Κυρώσεις 

Οι παραβάτες του παρόντος Ειδικού, του οποίου η εκτέ¬ 
λεση ανατίθεται στα Λιμενικά Όργανα, ανεξάρτητα από 
τις συντρέχουσες ποινικές και αστικές ευθύνες, κατά την 
ισχύουσα Νομοθεσία, υπόκεινται και στις κυρώσεις του 
άρθρου 157 του ΝΔ187/73 (ΦΕΚ 2Θ1Α) το πρώτο εδάφιο 
της παραγράφου 1 του οποίου τροποποιήθηκε μεταγενέ- 
ατερα και ισχύει σύμφωνα με το άρθρο 2 του Π.Δ. 381 /95 
(ΦΕΚ 214 Α ). 

Ηράκλειο, 20 Οκτωβρίου 1995 

Ο Κεντρικός Λιμενάρχης 
Πλοίαρχος Λ.Σ. ΚΩΝ/ΝΟΣ ΧΑΤΖΗΜΑΝΩΛΑΚΗΣ 
β) Η εφαρμογή του Κανονισμού αυτού αρχίζει ένα (1) 
μήνα από τη δημοσίευσή του στην Εφημερίδα της Κυβερ¬ 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 30 Ιανουάριου 1996 

ο ΥΠΟΥΡΓΟΙ 

ΚΟΣΜΑΣ ΣΦΥΡΙΟΥ 


-♦- 

Αριθ. 87/2.2.96 < 5 > 

Καθορισμός αρμοδιοτήτων του Υφυπουργού Μεταφορών 
και Επικοινωνιών Γεωργίου Δασκαλάκη. 

Ο ΠΡΩΘΥΠΟΥΡΓΟΣ 

ΚΑΙ Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τα άρθρα 81 παρ. 1 εδ. β και 83 παρ. 2 του Συντάγμα- 

τος. 

2. Τα άρθρα 16 παρ. 3, 22 παρ. 2 εδ. γ.. 23, 24 παρ. 1 
και 2, 27 παρ. 1 και 29Α του Ν. 1558/1985 «Κυβέρνηση 
και Κυβερνητικά Όργανα» (ΦΕΚ Α' 137) όπως αυτός τρο¬ 
ποποιήθηκε, συμπληρώθηκε και ισχύει. 

3. Το Π.Δ. 149/1992 «Οργανισμός του Υπουργείου Με¬ 
ταφορών και Επικοινωνιών» (ΦΕΚ Α’ 72), όπως τροποποι¬ 
ήθηκε και ισχύει. 

4. Το Π.Δ. 26/1996 «Διορισμός Αναπληρωτή Υπουργού 
και Υφυπουργών» (ΦΕΚ Α’ 18), με το οποίο διορίστηκε ο 
Γεώργιος Δασκαλάκης Υφυπουργός Μεταφορών και Επι¬ 
κοινωνιών. 

5. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Αρθρο 1 

Στον Υφυπουργό Μεταφορών και Επικοινωνιών Γεώρ- 
γιο Δασκαλάκη αναθέτουμε από τις αρμοδιότητες του 
Υπουργού Μεταφορών και Επικοινωνιών τις ακόλουθες: 

1. Από τη Δ/νση Ανάπτυξης Μεταφορών αυτές που 
αναφέρονται στις Αστικές Συγκοινωνωίες της πρωτεύου¬ 
σας, καθώς και στην εποπτεία του ΟΑΣΑ, της ΕΘΕΛ, των 
ΗΛΠΑΠ και των ΗΣΑΠ συμεπριλαμβανομένων των θυγα¬ 
τρικών εταιρειών των παραπάνω φορέων. 

2. Από τη Δ/νση Ανάπτυξης Μεταφορών αυτές που 
αναφέρονται στην εποπτεία του Οργανισμού Σιδηροδρό¬ 


μων Ελλάδος (ΟΣΕ), εκτός από τις αναφερόμενες στο 
επενδυτικό πρόγραμμα του Οργανισμού. 

3. Αυτές που αναφέρονται στη Δ/νση Επιβατικών Μετα¬ 
φορών, εκτός από τις αναφερόμενες στις αστικές συγκοι¬ 
νωνίες της Θεσσαλονίκης και τον ΟΑΣΘ. 

4. Αυτές που αναφέρονται στη Δ/νση Εμπορευματικών 
Μεταφορών, στη Δ/νση Οδικής Κυκλοφορίας, στη Δ/νση 
Τεχνικής Οχημάτων και στη Δ/νση Τεχνικού Ελέγχου Οχη¬ 
μάτων. 

5. Αυτές που αναφέρονται στη Δ/νση Πολιτικής Σχεδία¬ 
σης Έκτακτης Ανάγκης (ΠΣΕΑ). 

6. Από τη Δ/νση Ανάπτυξης και Εποπτείας Επικοινω¬ 
νιών αυτές που αναφέρονται στην εποπτεία των Ελληνι¬ 
κών Ταχυδρομείων (ΕΛΤΑ). 

7. Από τις διευθύνσεις Νομοθετικού Συντονισμού και 
Κωδικοποίησης, Οικονομικού και Επιθεώρησης, αυτές 
που ανάγονται στα θέματα των παραγράφων 1 έως 6. 


Αρθρο 2 

1. Στις κατά το άρθρο 1 αρμοδιότητες του Υφυπουργού 
Μεταφορών και Επικοινωνικών περιλαμβάνονται: 

α) Η πρόταση για την έκδοση ατομικών και κανονιστικών 
διαταγμάτων, καθώς και η έκδοση αποφάσεων ατομικού 
και κανονιστικού χαρακτήρα. 

β) Η συνυπογραφή ατομικών ή κανονιστικών διαταγμά¬ 
των και αποφάσεων με άλλους Υπουργούς, Αναπληρωτές 
Υπουργούς και Υφυπουργούς. 

γ) Οι κοινοβουλευτικές αρμοδιότητες συμπεριλαμβανο- 
μένης της νομοθετικής πρωτοβουλίας. 

2. Οι κατά την προηγούμενη παράγραφο αρμοδιότητες 
ασκούνται ύστερα από συνεννόηση με τον Υπουργό, ο 
οποίος συνθέτει την ενιαία πολιτική του Υπουργείου Με¬ 
ταφορών και Επικοινωνιών στο πλαίσιο της γενικής πολιτι¬ 
κής της Κυβέρνησης. 

Αρθρο 3 

1. Από τις αναφερόμενες στα προηγούμενα άρθρα αρ¬ 
μοδιότητες του Υφυπουργού Μεταφορών και Επικοινω¬ 
νιών οι κοινοβουλευτικές, κανονιστικές καθώς και αυτές 
που αφορούν στη συγκρότηση ή τον διορισμό των οργό- 
νων Διοίκησης του κατά το άρθρο 1 παρ. 2 εποπτευομέ- 
νου Οργανισμού ασκούνται παράλληλα και από τον 

Υπουργό. , ,_ 

2. Από τις προσδιοριζόμενες στο άρθρο 1 αρμοδιότητες 
του Υφυπουργού Μεταφορών και Επικοινωνιών, αυτές 
που σχετίζονται με τις διακρατικές σχέσεις, τους διεθνείς 
οργανισμούς και την Ευρωπαϊκή Ένωση ασκούνται παράλ¬ 
ληλα και από τον Υπουργό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 1996 

Ο ΠΡΟΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΠΉΣ 


0 ΥΠΟΥΡΓΟΙ ΜΕΤΑΦΟΡΩΝ ΚΑΙ ΕΓΠΚΟΙΝΟΝΚ3Ν 

ΧΑΡΑΛΑΜΠΟΣ Γ. ΚΑΣΤΑΝΙΔΗΙ 
-♦- 

Αριθ. 22580 _ (6) 

Τροποποίηση της 7014/92 απόφασης της Νομ. Πει¬ 
ραιά. 

Ο ΠΕΡΙΦΕΡΕΙΑΚΟΣ Δ/ΝΤΗΣ ΑΘΗΝΩΝ 
Έχοντας υπόψη: 

1) Την αρίθμ. 7014/21.5.92 απόφαση της Νομαρχίας 
Πειραιά (ΦΕΚ 458/92 τ.Β’) με την οποία συστάθηκε στο 
Δήμο Ελληνικού Ιδιο Ν.Π. με την επωνυμία «7η Σχολική 
Επιτροπή Ελληνικού». 




ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ £ΤΕΥΧΟΣ ΔΕΥΤΕΡΟ) 

2) Την 00/95 απόφαση του Δημοτικού Συμβουλίου του 
Δήμου Ελληνικού, αποφασίζουμε: 

Τροποποιούμε την παρ. Α' της 7014/92 απόφασης της 
Ν. Πειραιά ως εξής: 

α) Συστήνουμε στο Δήμο Ελληνικού του Νομού Αττικής 
Ιδιο Νομικό πρόσωπο με την επωνυμία «7η Σχολική Επι¬ 
τροπή Ελληνικού» 2ο Γυμνάσιο Αποδήμων ΕλληνοπαΙδων 
Ελληνικού. 

Κατά τα λοιπά ισχύει ως έχει η 7014/92 απόφαση 

Κάλυψη Δαπάνης 

Από τις διατάξεις της απόφασης αυτής δεν προκαλείται 
επιπλέον δαπάνη σε βάρος του προϋπολογισμού του Δή¬ 
μου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 5 Ιανουάριου 1996 
Ο Περιφ/κός Δ/ντής 

ΔΗΜΗΤΡΙΟΣ ΚΑΤΡΙΒΑΝΟΣ 

- ¥ - 

Αριθ. 305 

Χορήγηση άδειας άσκησης επαγγέλματος Κοινών. Λει¬ 
τουργού στην Παναγιούλα Καρελλάκη. 

Ο ΝΟΜΑΡΧΗΣ ΔΩΔ/ΣΟΥ 

Με την 180/24.1.1996 απόφαση του Νομάρχη Δωδ/ 
σου. χορηγήθηκε άδεια άσκησης επαγγέλματος Κοινωνι¬ 
κού Λειτουργού στην Παναγιούλα Καρελλάκη του Χρυσο¬ 
στόμου, κατοίκου Δωδ/σου (Παραδείσι Ρόδου). 

Η παρούσα να δημοσιευθεΐ στην Εφημερίδα της Κυβερ- 
νήσεως. 

Ρόδος, 30 Ιανουάριου 1996 
Με εντολή Νομάρχη 

Ο Διευθυντής 
Β. ΣΟΦΟΣ 

-♦- 

Αριθ. 28/502 (8) 

Χορήγηση άδειας μεταφοράς τμημάτων του ιδιωτικού ΤΕΛ 
«ΞΥΝΗ ΜΑΚΕΔΟΝΙΑΣ». 

Ο ΠΡΟΪΣΤ/ΝΟΣ ΤΗΣ Δ/ΝΣΗΣ Δ.Ε.Ν. ΘΕΣ/ΝΙΚΗΣ 
Έχοντας υπόψη: 

1. Το Β.Δ. 605/72 άρθρο 9 παρ. 1 

2. Το Π.Δ. 013/77 

3. Το Π.Δ. 472/83 

4. Την Α.Π. 28/4340/17.8.95 απόφαση του Νομάρχη 
θεσ/νίκης «Μεταβίβαση αρμοδιοτήτων Νομάρχη, παροχή 
εξουσιοώτησης υπογραφής ΕΝΤΟΛΗ ΝΟΜΑΡΧΗ». 

5. Την Έκθεση επιτροπής ελέγχου καταλληλότητας δι¬ 
δακτηρίου και εργαστηριακού εξοπλισμού που συστάθηκε 
με την αριθμ. 28/7238/19.12.95 απόφαση του Προϊστα¬ 
μένου της Δ/νσης Δ.Ε.Ν. θεσ/νίκης. 

6. Την αριθμ. 1/29.1.96 πράξη του ΠΥΣΔΕ θεσ/νίκης, 
αποφασίζουμε: 

Να χορηγηθεί άδεια μεταφοράς των τμημάτων, που 
αναφέρονται στην παραπάνω πράξη του ΠΥΣΔΕ, του 
Ιδιωτ. ΤΕΛ «ΞΥΝΗ ΜΑΚΕΔΟΝΙΑΣ» από την οδό Ταντάλου 
24 στην οδό Λ. Σοφού 20 και για 65 μαθητές ανά βάρδια. 

Η άδεια μεταφοράς ισχύει από το τρέχον σχολικό έτος 
1995-96. 

Η παρούσα να δημοσιευθεί στην Εφημερίδα της Κυβερ- 
νήσεως. 

Θεσσαλονίκη, 6 Φεβρουαρίου 1996 

Ο Προϊστάμενος Δ/νσης Δ.Ε. 

ΑΝΔΡΕΑΣ ΑΛΕΞΑΝΔΡΙΔΗΣ 


Αριθ. Οικ. 777 Ο) 

Χορήγηση άδειας άσκησης επαγγέλματος Κοινωνικού 
Λειτουργού στην Καλλιόπη Παπαβλάχου του Παναγι¬ 
ώτη. 

Ο ΝΟΜΑΡΧΗΣ ΠΕΙΡΑΙΑ 

Με την υπ’ αριθ. 4973/19.1.96 απόφαση του Νομάρχη 
Πειραιά έχει χορηγηθεί στην Καλλιόπη Παπαβλάχου του 
Πανσγιώτου, άδεια άσκησης επαγγέλματος Κοινωνικού 
Λειτουργού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Πειραιάς, 19 Ιανουαρίου 1996 
Ο Νομάρχης 
ΧΡ. ΦΩΤΙΟΥ 


-♦- 

Αριθ. Οικ. 778 < 10 > 

Χορήγηση άδειας άσκησης επαγγέλματος Κοινωνικού 
Λειτουργού στον Αντώνιο Βλέσσα του Κων/νου. 

Ο ΝΟΜΑΡΧΗΣ ΠΕΙΡΑΙΑ 

Με την υπ' αριθ. 97/19.1.96 απόφαση του Νομάρχη 
Πειραιά έχει χορηγηθεί στον Αντώνιο Βλέσσα του Κων/ 
νου, άδεια άσκησης επαγγέλματος Κοινωνικού Λειτουρ- 
γου. 

Η παρούσα να δημοσιευθεί στην Εφημερίδα της Κυβερ- 
νήσεως. 

Πειραιάς, 19 Ιανουάριου 1996 
Ο Νομάρχης 
ΧΡ. ΦΩΤΙΟΥ 


♦ 


Αριθ. Οικ. 779 ί 11 ) 

Χορήγηση άδειας άσκησης επαγγέλματος Κοινωνικού 
Λειτουργού στην Αργυρή Δούκη του Ιωάννου. 

Ο ΝΟΜΑΡΧΗΣ ΠΕΙΡΑΙΑ 

Με την υπ’ αριθ. 5918/19.1.96 απόφαση του Νομάρχη 
Πειραιά έχει χορηγηθεί στην Αργυρή Δούκη του Ιωάννου, 
άδεια άσκησης επαγγέλματος Κοινωνικού Λειτουργού. 

Η παρούσα να δημοσιευθεί στην Εφημερίδα της Κυβερ- 


νήσεως. 


Πειραιάς, 19 Ιανουαρίου 1996 
Ο Νομάρχης 
ΧΡ. ΦΩΤΙΟΥ 


-♦- 

Αριθ. Οικ. 780 Ο 2 ) 

Χορήγηση άδειας άσκησης επαγγέλματος Κοινωνικού 
Λειτουργού στην Αγγελική Παπαδοπούλου του Κων/ 
νου. 

Ο ΝΟΜΑΡΧΗΣ ΠΕΙΡΑΙΑ 

Με την υπ’ αριθ. 254/19.1.96 απόφαση του Νομάρχη 
Πειραιά έχει χορηγηθεί στην Αγγελική Παπαδοπούλου του 
Κων/νου, άδεια άσκησης επαγγέλματος Κοινωνικού Λει¬ 
τουργού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Πειραιάς, 19 Ιανουαρίου 1996 
Ο Νομάρχης 
ΧΡ. ΦΩΤΙΟΥ 


-♦- 

Αριθ. 1452 < 13 ) 

Τροποποίηση του ΟΕΥ του Β' ΚΑΠΗ Δήμου Τρικκαίων. 

Ο ΠΕΡΙΦ/ΚΟΣ Δ/ΝΤΗΣ Ν. ΤΡΙΚΑΛΩΝ 
Έχοντας υπόψη: 

1. Τις διατάξεις του άρθρου 12 Ν. 1188/81 όπως αντι- 
καταστάθηκε με το άρθρο 8 παρ. 5 του Ν. 2307/95. 

2. Τις διατάξεις του άρθρου 4 παρ. 6 Ν. 2240/94 του 
άρθρου 34 παρ. 2 Ν. 2190/94, του άρθρου 27 του Ν. 
2081/92 και του άρθρου 16 Π.Δ. 22/90. 

3. Την αρ. 6/95 απόφαση του Δ.Σ. του Β' ΚΑΠΗ Δήμου 
Τρικκαΐων και την αρ. 211/95 απόφαση του Δημοτικού 
Συμβουλίου ΤρικκαΙων. 

4. Την αριθμ. 14/95 απόφασης - γνωμοδότηση του 
Υπηρεσιακού Συμβουλίου Προσωπικοιύ Ο.Τ.Α. Ν. Τρικά¬ 
λων. 

5. Το γεγονός ότι με την τροποποίηση αυτή συνιστώνται 
δύο (2) νέες θέσεις, μία κλάδου ΔΕΙ Διοικητικού και μία 
κλάδου ΥΕ16 Προσωπικού καθαριότητας, για τις οποίες 
συντρέχουν οι οικονομικές προϋποθέσεις (πίστωση) που 
απαιτούνται από τις σχετικές διατάξεις, αποφασίζουμε: 

Τροποποιούμε τον Οργανισμό εσωτερικής υπηρεσίας 
του Β' ΚΑΠΗ Δήμου Τρικκαίων, όπως ακριβώς διαλαμβά¬ 
νεται στην αρ. 6/95 απόφαση του Δ.Σ. του Β' ΚΑΠΗ Δή¬ 
μου Τρικκαίων και ορίζουμε τη διάρθρωση των θέσεων 
προσωπικού κατά κατηγορία και κλάδο, ως ακολούθως: 

1. ΚΑΤΗΓΟΡΙΑ ΤΕ 

α. Μία (1) θέση κλάδου ΤΕ2 Κοινωνικών Λειτουργών με 
βαθμούς Δ-Α. 

β. Μία (1) θέση κλάδου ΤΕ6 Αδελφών Επιστρεπτριών με 
βαθμούς Δ-Α 

γ. Μία (1) θέση κλάδου ΤΕ10 Φυσικοθεραπευτών με 
βαθμούς Δ-Α. 

δ. Μία (1) θέση Κλάδου ΤΕ18 Εργαθεραπευτών με βαθ¬ 
μούς Δ-Α, 

2. ΚΑΤΗΓΟΡΙΑ ΔΕ 

Μία (1) θέση κλάδου ΔΕΙ Διοικητικού με βαθμούς Δ-Α. 

3. ΚΑΤΗΓΟΡΙΑ ΥΕ 

α. Μία (1) θέση κλάδου ΥΕ15 Οικογενειακών βοηθών με 
βαθμούς Ε-8. 

β. Μία (1) θέση κλάδου ΥΕ16 προσωπικού καθαριότη¬ 
τας με βαθμούς Ε-Β. 

4. Προσωπικό με σύμβαση Ιδιωτικού Δικαίου 

Μία (1) θέση Ιατρού με σύμβαση Ι.Δ. ορισμένου χρόνου. 

Με την ανωτέρω απόφαση τροποποίησης του ΟΕΥ του 
Β' ΚΑΠΗ Δήμου Τρικκαίων, συνιστώνται δύο (2) νέες θέ¬ 
σεις, μία (1) κλάδου ΔΕΙ Διοικητικού με βαθμούς Δ-Α και 
μία (1) θέση κλάδου ΥΕ16 Προσωπικού Καθαριότητας με 
βαθμούς Ε-Β. 

Από τις διατάξεις αυτής της απόφασης προκαλείται δα¬ 
πάνη εις βάρος του προϋπολογισμού του Β' ΚΑΠΗ Δήμου 
Τρικκαίων, ύψους 15.255.968 δρχ. και θα καλυφθεί με 
τροποποίηση του προϋπολογισμού του Β' ΚΑΠΠΗ Δήμου 
Τρικκαίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 31 Ιανουάριου 1996 

Ο Περιφ/κός Διευθυντής 
ΓΕΩΡΓΙΟΣ ΤΡΑΝΤΟΣ 

-φ- 

(14) 

Καθορισμός ανώτατου αριθμού αντικρυστών των μελών 
του Χρηματιστηρίου Αξιών Αθηνών ΑΕ. 

Απόφαση Αρ. 2 
(Συνεδρίαση Δ.Σ. 3/25.1.96) 

ΤΟ Δ.Σ. ΤΟΥ ΧΡΗΜΑΤΙΣΤΗΡΙΟΥ ΑΞΙΩΝ ΑΘΗΝΩΝ ΑΕ 
Αφού έλαβε υπόψη: 

1. Τις διατάξεις του άρθρου 13, παρ. 1 και 3-8 του Α.Ν. 
2341 /40 (ΦΕΚ 153 Α) όπως αντί καταστάθηκαν με τις δια¬ 
τάξεις του άρθρου 19, παρ. 3 του Ν. 2324/95 (ΦΕΚ 146/ 
Α/17.7.95). 


2. Τις διατάξεις του άρθρου 23 του Ν. 2324/95 (ΦΕΚ 
146/Α/17.7.95), αποφασίζει: 

α) Καθορίζει σε πέντε τον ανώτατο αριθμό αντικρυστών 
που μπορεί να απασχολεί κάθε τακτικό μέλος του Χρημα¬ 
τιστηρίου Αξιών Αθηνών Α.Ε. 

β) Καθορίζει σε τέσσερις τον ανώτατο αριθμό αντικρυ- 
στών κάθε τακτικού μέλους του Χρηματιστηρίου Αξιών 
Αθηνών ΑΕ, οι οποίοι επιτρέπεται να παρίστανται στις δη¬ 
μόσιες συνεδριάσεις του Χρηματιστηρίου, εφόσον όμως ο 
αριθμός των παρισταμένων στη συνεδρίαση ανά ΑΧΕ δεν 
υπερβαίνει τους πέντε. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Φεβρουάριου 1996 

Ο Πρόεδρος 
ΜΑΝΩΛΗΣ ΞΑΝΘΑΚΗΣ 

-φ- 

Αριθ. 145 (15) 

Καταγγελία του Ευάγγελου Τοσούλα κατά (α) της Τράπε¬ 
ζας Πειραιώς Α.Ε., (β) της Τράπεζας ΑΒΝ-ΑΜΡΟ, (γ) 
της Τράπεζας Ββτοίεγε, (δ) της Εμπορικής Τράπεζας 
της Ελλάδος Α.Ε., (ε) της Τράπεζας δοοίβΐβ ΟθπβτβΙβ, 
(στ) της Τράπεζας Εργασίας Α.Ε. και (ζ) της Εμπορικής 
Χρηματιστηριακής Ανωνύμου Εταιρείας, για παράβαση 
του Ν. 703/77. 

ΑΠΟΦΑΣΗ ΑΡΙΘ. 20/1996 

Η ΕΠΙΤΡΟΠΗ ΑΝΤΑΓΩΝΙΣΜΟΥ - ΤΜΗΜΑ Α' 

ΣΥΝΕΔΡΙΑΣΕ στην αίθουσα 611 του Υπουργείου Εμπο¬ 
ρίου την 23η Νοεμβρίου 1995 και ώρα 9 π. μ. με την εξής 
σύνθεση: 

Προεδρεύων: Μιχαήλ Φράγκος, κωλυομένου του Νικο¬ 
λάου Σακελλαρόπουλου. 

Μέλη: Κωνσταντίνος Ηλιόπουλος, 

Λεωνίδας Νικολούζος, 

Δημήτριος Τζουγανάτος (εισηγητής). 

Γραμματέας: Απόστολος Ντάφλος, αναπληρωτής, κω- 
λυομένης της τακτικής Αλεξάνδρας Μαρίας Ταραμπί- 
κου. 

θέμα της συνεδρίασης η από 21.12.1993, υπ’ αριθμ. 
πρωτ. Α1-1511, καταγγελία του Ευάγγελου Τοσούλα 
κατά (α) της Τράπεζας Πειραιώς Α.Ε., (β) της Τράπεζας 
ΑΒΝ-ΑΜΠΟ, (γ) της Τράπεζας Ββτοίβγδ, (δ) της Εμπορι¬ 
κής Τράπεζας της Ελλάδος Α.Ε., (ε) της Τράπεζας δοοίβΐβ 
ΟβπβΓβΙβ, (στ) της Τράπεζας Εργασίας Α.Ε. και (ζ) της 
Εμπορικής Χρηματιστηριακής Ανωνύμου Εταιρείας, για 
παράβαση του Ν. 703/77. 

Στη συνεδρίαση παρίσταντο (ί) ο καταγγέλων, Ευάγγε¬ 
λος Τοσούλας, αρχιτέκτων, κάτοικος Αθηνών, οδός Πρα- 
τίνου, αριθμ. 40-42, μετά των πληρεξουσίων του δικηγό¬ 
ρων Αθανασίου Μπασαγιάννη, Ονοΰφριου Φαρμακίδη και 
ΒιργινΙας θεοδωροπούλου, ϋ) η Τράπεζα Πειραιώς Α.Ε. 
δια του πληρεξουσίου της δικηγόρου, Σταύρου Λιναρ- 
δάκη, (ίϋ) η Τράπεζα ΑΒΝ-ΑΜΠΟ πληρεξουσίων της δικη¬ 
γόρων, Κωνσταντίνου Εμμανουήλ και Αβρακόμης Καρ- 
λαύτη, (ίν) η Τράπεζα ΒετοΙβγδ δια των πληρεξουσίων της 
δικηγόρων, Παναγιώτη Κόμματά και Ιωάννη Δρυλλεράκη, 
(ν) για την Εμπορική Τράπεζα της Ελλάδος Α.Ε. η Μαρία 
Σαρρή, Προϊσταμένη της Διεύθυνσης Επενδυτικής Τρα¬ 
πεζικής, μετά του πληρεξουσίου δικηγόρου, Βασιλείου 
Πρωτοπαπά, (νϊ) η Τ ράπεζα δοοίβίθ ΘθΠθΓ&Ιβ δια του πλη¬ 
ρεξουσίου της δικηγόρου, Μιχάλη Τσιμπρή, (νϋ) η Τράπεζα 
Εργασίας Α.Ε. δια του πληρεξουσίου της δικηγόρου, 
Αντώνη Αντάπαση και (νίϋ) η Ανώνυμος Εταιρεία Εμπορική 
Χρηματιστηριακή δια του πληρεξουσίοουυυ της δικηγό¬ 
ρου, Βασιλείου Πρωτοπαπά. 

Στην αρχή της συζήτησης έλαβε το λόγο η Γενική Ειση- 
γήτρια, Σοφία Καμπερίδου, η οποία ανέπτυξε την έγ¬ 
γραφη εισήγηση της Γραμματεΐας της Επιτροπής Ανταγω¬ 
νισμού επί της υποθέσεως και πρότεινε να γίνει δεκτή η 
καταγγελία. 

Στη συνέχεια έλαβαν το λόγο τόσο ο καταγγέλων όσο 
και οι καταγγελόμενοι, ανέπτυξαν τις απόψεις του και 
έδωσαν τις πληροφορίες και τις διευκρινίσεις που ζήτησαν 
ο Προεδρεύων και τα μέλη της Επιτροπής που έλαβαν το 
λόγο και ο μεν πρώτος ζήτησε την αποδοχή της καταγγε¬ 
λίας οι δε δεύτεροι την απόρριψή της αναφερόμενοι στα 
υπομνήματα τους που θα καταθέσουν. Εδόθη δε προθε¬ 
σμία, μέχρι την 1 η Δεκεμβρίου 1995 και ώρα 12 μ.μ., οτα 
ενδιαφερόμενο μέρη να προσκομίσουν υπομνήματα. 

Η Επιτροπή Ανταγωνισμού - Τμήμα Α' συνήλθε σε διά¬ 
σκεψη, με τετραμελή σύνθεση, σύμφωνα με την υπ' 
αριθμ. 1/1995 απόφασή της, την 19η Ιανουάριου 1996 
και ώρα 10 π.μ. στην αίθουσα 611 του Υπουργείου Εμπο¬ 
ρίου, κατά την οποία, αφού έλαβε υπόψη της τα στοιχεία 
του φακέλλου, την εισήγηση της Γραμματείας της Επιτρο¬ 
πής Ανταγωνισμού, τις απόψεις που διετύπωσαν, εγγρά- 
φως και προφορικώς, τα ενδιαφερόμενο μέρη, και τις κα¬ 
ταθέσεις των μαρτύρων, κατά τη συζήτηση της υποθέ¬ 
σεως την 23 Νοεμβρίου1995, καθώς επίσης και τα υπο¬ 
μνήματα τα οποία υπέβαλαν. 

ΣΚΕΦΘΗΚΕ ΩΣ ΕΞΗΣ: 

Με την από 21.12.1993, υπ' αρ. πρωτ. Α1-1511, κα¬ 
ταγγελία του ο Ευάγγελος Τοσούλας ισχυρίζεται ότι κατά 
τις δημόσιες εγγραφές για τη διάθεση των μετοχών από 
την αύξηση κεφαλαίου των εταιριών ΑΕΓΕΚ, ΘΕΜΕΛΙΟ- 
ΔΟΜΗ ΑΕ. και ΠΡΟΟΔΕΥΤΙΚΗ ΑΕ. που πραγματοποιήθη¬ 
καν μεταξύ 2-5.11.1993, 9-12.11.1993 και 

16-19.11.1993 αντιστοίχως, οι Τράπεζες Εμπορικής και 
δοοίβΐβ ΟβπβτβΙβ αφενός και η Εμπορική Χρηματιστηριακή 
αφετέρου για την πρώτη των ανωτέρω δημοσίων εγγρά¬ 
φων, οι Τράπεζες Εργασίας, Πειραιώς και ΒβΓΟίθγε για τη 
δεύτερη και οι Τράπεζες Εμπορική και ΑΒΝ ΑΜΗΟ αφε¬ 
νός Και η Εμπορική Χρηματιστηριακή αφετέρου για την 
τρίτη, ενεργούσες ως ανάδοχοι για την κάλυψή της αύξη¬ 
σης κεφαλαίου των ανωτέρω εταιριών, παρέβησαν τις δια¬ 
τάξεις των άρθρων 1 και 2 Ν. 703/77, επειδή απαιτούσαν 
από τους υποψήφιους επενδυτές που κατά την εγγραφή 
αντί κατάθεσης μετρητών προσκόμιζαν εγγυητική επι¬ 
στολή εξίας ίσης προς εκείνη των αιτουμένων μετοχών, 
την καταβολή προμήθειας για την αποδοχή της εγγυητι¬ 
κής επιστολής ύψους μέχρι και 0,4% επί της αξίας της. 

Όπως προέκυψε από την έρευνα της Γ ραμματείας της 
Επιτροπής Ανταγωνισμού, από την ενώπιον της Επιτρο¬ 
πής συζήτηση της 23.11.1995 και από τα προσαχθέντα 
αποδεικτικά μέσα, μεταξύ των οποίων περιλαμβάνονται 
και οι καταθέσεις των μαρτύρων, οι καθών η καταγγελία 
μετά την αύξηση των αιτήσεων για εγγραφή στην έκδοση 
μετοχών που παρατηρήθηκε στις δημόσιες εγγραφές που 
πραγματοποιήθηκαν κατά τους θερινούς μήνες του 1993, 
καθιέρωσαν πράγματι ως πρακτική, την οποία και ακολού¬ 
θησαν εφεξής, να απαιτούν προμήθεια από τους επενδυ¬ 
τές που ενεγράφοντο προσκομίζοντας εγγυητική επι¬ 
στολή, ύψους κυμαινόμενου αλλ’ όχι ανωτέρου του 0,4% 
της αξίας της εγγυητικής επιστολής, μέχρις ότου ο τρόπος 
αυτός εγγραφής καταργήθηκε με την από 24/27.10.1994 
απόφαση της Επιτροπής Κεφαλαιαγοράς, π οποία κατέ¬ 
στησε πλέον δυνατή την εγγραφή μόνον με τη δέσμευση 
καταθέσεων των επενδυτών. 

Μία μορφή επιχειρηματικής συμπεριφοράς που περιο¬ 
ρίζει τον ανταγωνισμό συνιστά παράβαση του Ν. 703/77 
είτε ως αποτέλεσμα συμφωνίας ή εναρμονισμένης πρα¬ 
κτική κατά το άρθρο 1 είτε ως καταχρηστική εκμετάλ¬ 
λευση δεσπόζουσας θέσης ή σχέσης οικονομικής εξάρτη¬ 


σης κατά τα άρθρα 2 και 2α Ν. 703/77. 

Υπ’ αυτήν την έννοια η απαίτηση από όλες τις καθών 
προμήθειες αποδοχής για εγγραφές με εγγυητικές επι¬ 
στολές στο μέτρο που εισάγει έναν ενιαίο έναντι των 
επενδύσεων συναλλακτικό όρο, είναι αντίθετη προς την 
διάταξη του άρθρου 1 Ν, 703/77, εφόσον στηρίζεται σε 
συμφωνία ή εναρμονισμένη πρακτική των καθών. 

Δεδομένου ότι δεν αποδείχθηκε κάποιας μορφής συμ¬ 
φωνία μεταξύ των καθών για την ενιαία συμπεριφορά τους 
ως προς την αξίωση προμήθειας αποδοχής εγγυητικών 
επιστολών από τους επενδυτές κατά τις υπό κρίση δημό¬ 
σιες εγγραφές, η παράβαση του άρθρου 1 παρ. 1 Ν. 
703/77 στοιχειοθετείται, αν πιθανολογηθεί άτι η συμπερι¬ 
φορά αυτή δεν είναι αποτέλεσμα ανεξάρτητης επιχειρη¬ 
ματικής πρακτικής της καθεμιάς των καθών και προσαρ¬ 
μογής τους σε νέα οικονομικά δεδομένα αλλ’ αποτέλεσμα 
συνεννόησης ή εν πόση περιπτώσει μεταξύ τους ανταλλα¬ 
γής πληροφοριών που καθιστά στη μία σαφείς τις προθέ¬ 
σεις επιχειρηματικής δράσης της άλλης. 

Επ’ αυτού οι καθών ισχυρίζονται, ότι η επιβολή προμή¬ 
θειας στις εγγραφές με εγγυητική επιστολή υπαγορεύ- 
θηκε από την ανάγκη αφενός να αντιμετωπίσουν το κό¬ 
στος, με το οποίο συνδέεται η αποδοχή των εγγυητικών 
επιστολών, και αφετέρου να καλύψουν την απώλεια των 
κερδών, τα οποία θα πραγματοποιούσαν από την εκμετάλ¬ 
λευση των δεσμευμένων κεφαλαίων των επενδυτών μέχρι 
της αποδόσεώς τους στην εκδίτρια ή/και, σε περίπτωση 
υπερκάλυψης, μέχρι την επιστροφή τους στους επενδυ¬ 
τές, αν η εγγραφή είχε γίνει με κατάθεση μετρητών. 

Η πιθανότητα μια επιχειρηματική συμπεριφορά να βασί¬ 
ζεται σε εναρμονισμένη πρακτική είναι τόσο μικρότερη 
όσο περισσότερο εύλογη εμφανίζεται η συμπεριφορά 
αυτή ως φυσιολογική και αναμενόμενη αντίδραση της επι¬ 
χείρησης στις συνθήκες που επικρατούν στην αγορά. Στην 
υπό κρίση περίπτωση η απαίτηση προμήθειας για την απο¬ 
δοχή εγγυητικής επιστολής εμφανίζεται εύλογη, αφού η 
εγγραφή με προσκόμιση εγγυητικής επιστολής είναι μια 
έκτακτη υπηρεσία προς τον επενδυτή, η οποία δεν προ- 
βλέπεται στη σύμβαση αναδοχής για την κάλυψη έκδοσης 
μετοχών με δημόσια εγγραφή που συνάπτεται μεταξύ εκ- 
δότριας και αναδόχου. Κατά πόσον το ύψος της προμή¬ 
θειας που οι καθών απαιτούσαν ήταν εύλογο, είναι ζήτημα 
κρίσιμο στα πλαίσια της απαγόρευσης του άρθρου 1 παρ. 

1 Ν. 703/77 μόνον εφόσον η συμπεριφορά αυτή αποτελεί 
προϊόν εναρμονισμένης πρακτικής των καθών. 

Στην υπό κρίση υπόθεση δεν πιθανολογείται εναρμονι¬ 
σμένη πρακτική των καθών ως προς την επιβολή προμή¬ 
θειας για την αποδοχή εγγραφών με εγγυητικές επιστο¬ 
λές, αφού η προμήθεια δεν είχε το Ιδιο ύψος σε όλους 
τους αναδόχους των υπό κρίση δημοσίων εγγραφών αλλά 
στις περισσότερες περιπτώσεις ούτε για όλους τους πε¬ 
λάτες του ίδιου αναδόχου. Είναι αληθές ότι η εναρμονι¬ 
σμένη πρακτική δεν προϋποθέτει κατ’ ανάγκη ταυτότητα 
της συμπεριφοράς των εμπλεκομένων επιχειρήσεων. Μια 
εναρμόνιση σε βασικά σημεία μπορεί κατά περίπτωση να 
αρκεί για την αποδοχή παράβασης του άρθρου 1 παρ. 1 Ν. 
703/77. Υπ’ αυτήν την έννοια θα μπορούσε καταρχήν να 
γίνει δεκτό ότι υπήρξε εναρμονισμένη πρακτική των κα¬ 
θών ως προς την απαίτηση προμήθειας αποδοχής. Η 
εναρμονισμένη πρακτική όμως εμφανίζεται εύλογη για τις 
εμπλεκόμενες επιχειρήσεις, όταν δι’ αυτής αίρονται οι 
αβεβαιότητες που δημιουργεί η ποικιλία των επιχειρηματι¬ 
κών συμπεριφορών και παραμερίζεται η δυνατότητα εναλ¬ 
λακτικών δυνατοτήτων του αντισυμβαλλομένου. Στην πα¬ 
ρούσα περίπτωση οι διαφοροποιήσεις ως προς το ύψος 
της προμήθειας, οι οποίες έφθασαν και αρκετές φορές 
υπερέβαιναν το 100%, όπως στις εγγραφές ΑΕΓΕ και 
ΠΡΟΟΔΕΥΤΙΚΗ Α.Ε., δεν απέκλειαν τις προϋποθέσεις 

ανταγωνισμού μεταξύ των καθών. 

Κατά συνέπεια, εξαιτίας των εν λόγω διαφοροποιήσεων 
ως προς το ύψος της προμήθειας για την αποδοχή εγγυη¬ 
τικών επιστολών κατά την εγγραφή και ενόψει του καθε¬ 
στώτος διαφάνειας που ισχύει μεταξύ των τραπεζών και 
χρηματιστηριακών εταιριών που ενεργούν ως ανάδοχοι, η 
οποία ευνοεί τη δημιουργία παράλληλης συμπεριφοράς 
επιχειρήσεων μη οφειλομένης σε συνεννόηση των επιχει¬ 
ρήσεων αυτών, εκτιμάται ότι η απαίτηση προμήθειας απο¬ 
δοχής επί εγγραφών με εγγυητικές επιστολές αποτελεί 
αναμενόμενη αντίδραση των αναδόχων για κάλυψη των 
κερδών που τους διέφευγαν από τη μη εγγραφή με κατά¬ 
θεση μετρητών και όχι αποτέλεσμα εναρμονισμένης πρα¬ 
κτικής. 

Για τους λόγους αυτούς η υπό κρίση καταγγελία πρέπει 
να απορριφθεί ως προς τον ισχυρισμό ότι η συμπεριφορά 
των καθών συνιστά παράβαση του άρθρου 1 παρ. 1 Ν. 
703/77. 

Όσον αφορά την εξέταση της συμπεριφοράς των κα¬ 
θών ως καταχρηστικής, αυτή σωστά περιορίσθηκε από τη 
Γραμματεία στο άρθρο 2, αφού είναι προφανές, ότι δεν 
ισχύουν εν προκειμένω οι προϋποθέσεις εφαρμογής του 
άρθρου 2α Ν. 703/77. Κατάχρηση δεσπόζουσας θέσης 
κατά την έννοια του άρθρου 2 μπορεί να αποτελεί η επι¬ 
βολή στον αντισυμβαλλόμενο μη ευλόγων όρων συναλλα¬ 
γής. Υπ’ αυτήν την έννοια η επιβολή προμήθειας για την 
αποδοχή εγγυητικών επιστολών δυνατόν καταρχήν να συ- 
νιστά παράβαση του άρθρου 2, εφόσον το ύψος της προ¬ 
μήθειας αποτελεί πράγματι «μη εύλογο όρο συναλλαγής». 
Ακόμη όμως και αν κριθεί ότι ο εν λόγω όρος συναλλαγής 
δεν είναι εύλογος, θα πρέπει, να γίνει δεκτή η εφαρμογή 
του άρθρου 2, να αποδειχθεί ότι η επιβολή αυτού του μη 
ευλόγου όρου συναλλαγής προέρχεται από επιχειρήσεις 
με δεσπόζουσα θέση στη σχετική αγορά. 

Όπως γίνεται γενικά δεκτό, δεσπόζουσα θέση κατέχει 
μια επιχείρηση, όταν έχει δυνατότητα ανεξάρτητης συ¬ 
μπεριφοράς έναντι των ανταγωνιστών, των πελατών ή των 
προμηθευτών της. Η δεσπόζουσα θέση μπορεί, κατά το 
άρθρο 2, να είναι και συλλογική με την έννοια ότι τη δε¬ 
σπόζουσα θέση κατέχουν από κοινού περισσότερες της 
μιας επιχειρήσεις (ολιγοπώλιο με δεσπόζουσα θέση). Δε¬ 
δομένου ότι στην παρούσα υπόθεση καμμιά από τις καθών 
δεν ενεργούσε μόνη της στις υπό κρίση εγγραφές, η εξέ¬ 
ταση της δεσπόζουσας θέσης περιορίζεται κατ' ανάγκη 
στην ύπαρξη ή μη συλλογικής δεσπόζουσας θέσης. 

Για να γίνει δεκτή η ύπαρξη συλλογικής δεσπόζουσας 
θέσης δεν αρκεί η ολιγοπωλιακή δομή της σχετικής αγο¬ 
ράς. Απαραίτητη είναι η συνδρομή δύο προϋποθέσεων 
που πρέπει να συντρέχουν σωρευτικά: αφενός έλλειψη 
αξιόλογου ανταγωνισμού μεταξύ των μελών του ολιγοπω¬ 
λίου και αφετέρου έλλειψη σημαντικής ανταγωνιστικής 
πίεσης προς τους ολιγοπωλητές από τρίτες εκτός ολιγο¬ 
πωλίου ευρισκόμενες επιχειρήσεις. 

Η εκτίμηση της θέσης των καθών στη σχετική αγορά 
προϋποθέτει οριοθέτησή της. Για την κατ' αντικείμενο 


οριοθέτηση εξετάζεται, αν η κάθε δημόσια εγγραφή θα 
πρέπει να θεωρηθεί ως χωριστή αγορά, αν ως σχετική 
αγορά θα πρέπει να θεωρηθούν οι δημόσιες εγγραφές 
μιας συγγεκριμένης περιόδου ή αν στην σχετική αγορά θα 
πρέπει να συνυπολογισθεί και η δευτερογενής (χρηματι¬ 
στηριακή) αγορά μετοχών μιας συγκεκριμένης περιόδου. 
Η ταύτιση της σχετικής αγοράς με εκείνη της κάθε δημό¬ 
σιας εγγραφής δεν μπορεί να γίνει δεκτή, δεδομένου ότι 
ανάλογες, λειτουργικά εναλλάξιμες, επενδυτικές ευκαι¬ 
ρίες παρουσιάζουν και άλλες δημόσιες εγγραφές. Με το 
ίδιο σκεπτικό θα έπρεπε καταρχήν στην ίδια αγορά να συ- 
μπεριληφθεί και η δευτερογενής αγορά συμμετοχών αξιο- 
γράφων. Ωστόσο, στην παρούσα υπόθεση θα πρέπει να 
ληφθεί υπόψη το γεγονός ότι κατά την περίοδο των υπό 
κρίση εγγραφών, οι προοπτικές κέρδους στην πρωτογενή 
αγορά τίτλων εξαιτίας της ραγδαίας ανόδου της χρηματι¬ 
στηριακής τιμής των νεοεισαγομένων μετοχών στη δευτε¬ 
ρογενή αγορά μέσα σε βραχύτατο χρόνο, υπερείχαν κατά 
κανόνα των απευθείας αγορών στη δευτερογενή. Υπ’ αυ¬ 
τήν την έννοια κατά την κρίσιμη χρονική περίοδο από την 
επιβολή της προμήθειας για την αποδοχή εγγραφών με 
εγγυητικές επιστολές μέχρι την κατάργηση της δυνατότη¬ 
τας εγγραφής με εγγυητική επιστολή, θα ήταν ορθότερο 
να θεωρηθεί ως σχετική ή πρωτογενής αγορά. 

Παρ’ όλα αυτά στη συγκεκριμένη περίπτωση η οριοθέ¬ 
τηση της σχετικής αγοράς δεν είναι καθοριστικής σημα¬ 
σίας για την εκτίμηση της ύπαρξης ή μη συλλογικής δε¬ 
σπόζουσας θέσης. Και τούτο διότι, όπως ήδη έγινε δεκτό, 
δεν αποδείχθηκε ενιαία και ομοιόμορφη συμπεριφορά 
των καθών προ τους επενδυτές, η οποία να αποκλείει τον 
μεταξύ των καθών ανταγωνισμό και να στερεί τον υποψή¬ 
φιο επενδυτή από διαφορετικές εναλλακτικές λύσεις. 
Αντίθετα, διαπιστώθηκε ότι σε ορισμένες περιπτώσεις η 
προμήθεια της μιας των καθών ήταν υπερδιπλάσια εκεί¬ 
νης που απαιτείτο από άλλη. Με αυτό το δεδομένο πρέπει 
να γίνει δεκτό ότι δεν θεμελιώνεται συλλογική δεσπό¬ 
ζουσα θέση των καθών. Συνεπώς η, καταγγελία είναι 
απορριίπέα και ως προς την αιτίαση ότι οι καθών με την 
καθιέρωση προμήθειας αποδοχής για εγγραφές με εγγυη¬ 
τική επιστολή παρέβαιναν την απαγόρευση του άρθρου 2 
ΙΜ. 703/77. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 
απορρίπτει την από 21.12.1993 υπ’ αριθμ. πρωτ. Α1 - 
' 1511 καταγγελία του Ευαγγέλου Τοσούλα. 

Η απόφαση εκδόθηκε την 30η Ιανουάριου 1996. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Ο Προεδρεύων 
ΜΙΧΑΗΛ ΦΡΑΓΚΟΣ 

Ο Εισηγητής Ο Γραμματέας 

ΔΗΜΗΤ. ΤΖΟΥΓΑΝΑΤΟΣ ΑΠΟΣΤΟΛΟΣ ΝΤΑΦΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




